ddrg/super_eurlex huggingface dataset:
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 27ης Φεβρουαρίου 1991 για την παράταση της απόφασης 86/284/ΕΚΑΧ σχετικά με το καθεστώς συναλλαγών μεταξύ της Κοινότητας και των συνδεδεμένων υπερπόντιων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα ( 91/111/ΕΚΑΧ )

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας :

ότι πρέπει να συνεχίσουν να ισχύουν μέχρι τις 30 Ιουνίου 1991 οι διατάξεις που εφαρμόζονται στα πλαίσια της απόφασης 86/284/ΕΚΑΧ ( 1 ), που παρατάθηκε με την απόφαση 90/147/ΕΚΑΧ ( 2 ),

Σε συμφωνία με την Επιτροπή,

ΑΠΟΦΑΣΙΖΟΥΝ : Άρθρο 1

Στο άρθρο 7 της απόφασης 86/284/ΕΚΑΧ, η ημερομηνία "28 Φεβρουαρίου 1991" αντικαθίσταται από την ημερομηνία "30 Ιουνίου 1991 ". Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Μαρτίου 1991 . Βρυξέλλες, 27 Φεβρουαρίου 1991 . Για το Συμβούλιο

Ο Πρόεδρος

J.-C . JUNCKER ( 1 ) ΕΕ αριθ . L 175 της 1 . 7 . 1986, σ . 111 . ( 2 ) ΕΕ αριθ . L 84 της 30 . 3 . 1990, σ . 109 .
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 25ης Φεβρουαρίου 1991 που αφορά την κατάργηση της απόφασης 86/517/ΕΟΚ για την αναστολή των νέων άμεσων επενδύσεων στη Νοτιοαφρικανική Δημοκρατία (91/114/ΕΟΚ )

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΑΣ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας :

ότι σημειώθηκαν σημαντικές αλλαγές στη Νότια Αφρική κατά τη διάρκεια του 1990 και ότι τα ενδιαφερόμενα μέρη ανέλαβαν πρωτοβουλίες με σκοπό την κατάργηση του απαρτχάιντ και τη δημιουργία μιας ενωμένης, δημοκρατικής και χωρίς φυλετικές διακρίσεις Νότιας Αφρικής -

ότι πρέπει να ενθαρρυνθεί η διεξαγόμενη διαδικασία -

ότι, με το πνεύμα αυτό, τα κράτη μέλη, στα πλαίσια των συζητήσεων του Ευρωπαϊκού Συμβουλίου της Ρώμης στις 14 και 15 Δεκεμβρίου 1990, αποφάσισαν να άρουν στη φάση αυτή την απαγόρευση νέων επενδύσεων στη Νότια Αφρική, προκειμένου να συμβάλουν στην καταπολέμηση της ανεργίας και στη βελτίωση της οικονομικής και κοινωνικής κατάστασης στη χώρα αυτή -

ότι, κατά συνέπεια, πρέπει να καταργηθεί η απόφαση 86/517/ΕΟΚ ( 1 ),

ΑΠΟΦΑΣΙΖΟΥΝ : Άρθρο μόνο Η απόφαση 86/517/ΕΟΚ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 27ης Οκτωβρίου 1986, για την αναστολή των νέων άμεσων επενδύσεων στη Νοτιοαφρικανική Δημοκρατία, καταργείται, με ισχύ από τις 15 Δεκεμβρίου 1990 . Βρυξέλλες, 25 Φεβρουαρίου 1991 . Ο Πρόεδρος

J.-C . JUNCKER ( 1 ) ΕΕ αριθ . L 305 της 31 . 10 . 1986, σ . 45 .
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 4ης Μαρτίου 1991 που τροποποιεί την απόφαση 90/414/ΕΚΑΧ η οποία παρεμποδίζει τις συναλλαγές που αφορούν το Ιράκ και το Κουβέιτ ( 91/125/ΕΚΑΧ )

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας :

ότι, με την απόφαση 90/414/ΕΚΑΧ ( 1 ), είχαν απαγορευτεί οι συναλλαγές της Κοινότητας με το Ιράκ και το Κουβέιτ όσον αφορά τα προϊόντα της συνθήκης ΕΚΑΧ μετά τα ψηφίσματα του συμβουλίου ασφαλείας των Ηνωμένων Εθνών που επέβαλαν εμπάργκο κατά των δύο αυτών χωρών, ύστερα από την εισβολή και την κατοχή του Κουβέιτ από τις ιρακινές δυνάμεις -

ότι τώρα έχει επιτευχθεί η απελευθέρωση του Κουβέιτ -

ότι το συμβούλιο ασφαλείας των Ηνωμένων Εθνών ενέκρινε στις 2 Μαρτίου 1991 το ψήφισμα 686 ( 1991 ) υπενθυμίζοντας, μεταξύ άλλων, το σημείο 9 του ψηφίσματος 661 ( 1990 ) σχετικά με τη βοήθεια στην κυβέρνηση του Κουβέιτ, και ζητώντας, στο σημείο 6, όλα τα κράτη μέλη, ο οργανισμός των Ηνωμένων Εθνών, οι ειδικευμένες υπηρεσίες, καθώς και οι άλλοι διεθνείς οργανισμοί του συστήματος των Ηνωμένων Εθνών να λάβουν όλα τα κατάλληλα μέτρα για να συνεργαστούν με την κυβέρνηση και το λαό του Κουβέιτ στην ανοικοδόμηση της χώρας τους -

ότι η Κοινότητα και τα κράτη μέλη, συνελθόντες στα πλαίσια της πολιτικής συνεργασίας, κρίνουν ότι δεν υπάρχει λόγος να διατηρηθούν τα μέτρα του εμπάργκο που επέβαλε η Κοινότητα όσον αφορά το Κουβέιτ -

ότι η Κοινότητα και τα κράτη μέλη αποφάσισαν να άρουν τα εν λόγω μέτρα - ότι, προς τούτο, το Συμβούλιο εξέδωσε τον κανονισμό ( ΕΟΚ ) αριθ . 542/91 ( 2 ) με τον οποίο καταργούνται τα κοινοτικά μέτρα του εμπάργκο όσον αφορά τα προϊόντα που δεν υπάγονται στη συνθήκη ΕΚΑΧ - ότι είναι αναγκαίο να εκδοθεί απόφαση που να καταργεί και τα εν λόγω μέτρα γι' αυτά τα τελευταία προϊόντα -

Σε συμφωνία με την Επιτροπή,

ΑΠΟΦΑΣΙΖΟΥΝ : Άρθρο 1

Καταργούνται από τις 2 Μαρτίου 1991 οι απαγορεύσεις που επιβλήθηκαν με την απόφαση 90/414/ΕΚΑΧ όσον αφορά το Κουβέιτ . Άρθρο 2

Ο παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων . Βρυξέλλες, 4 Μαρτίου 1991 . Ο Πρ όεδρος

J . F . POOS ( 1 ) ΕΕ αριθ . L 213 της 9 . 8 . 1990, σ . 3 . ( 2 ) Βλέπε σελίδα 5 της παρούσας Επίσημης Εφημερίδας .
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 21ης Μαΐου 1991 για την τροποποίηση της απόφασης 90/414/ΕΚΑΧ που παρεμποδίζει τις συναλλαγές που αφορούν το Ιράκ και το Κουβέιτ ( 91/265/ΕΚΑΧ )

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας :

ότι, με την απόφαση 90/414/ΕΚΑΧ ( 1 ), όπως τροποποιήθηκε από την απόφαση 91/125/ΕΚΑΧ ( 2 ), παρεμποδίστηκαν οι συναλλαγές προϊόντων που υπάγονται στη συνθήκη ΕΚΑΧ όσον αφορά το Ιράκ σύμφωνα με τα ψηφίσματα του Συμβουλίου Ασφαλείας των Ηνωμένων Εθνών που επέβαλαν εμπάργκο στο Ιράκ, μετά την εισβολή και την κατοχή του Κουβέιτ από τα ιρακινά στρατεύματα -

ότι, στις 3 Απριλίου 1991, το Συμβούλιο Ασφαλείας των Ηνωμένων Εθνών εξάδωσε το ψήφισμα 687 ( 1991 )-

ότι η Κοινότητα και τα κράτη μέλη, που συνήλθαν στα πλαίσια της πολιτικής συνεργασίας, έκριναν αναγκαία την τροποποίηση της απόφασης 90/414/ΕΚΑΧ για να περιληφθούν οι αλλαγές που επέφερε το Συμβούλιο Ασφαλείας των Ηνωμένων Εθνών όσον αφορά την απαγόρευση πωλήσεως ή προμήθειας στο Ιράκ προϊόντων και την απαγόρευση εισαγωγής προϊόντων, καταγωγής Ιράκ -

Σε συμφωνία με την Επιτροπή,

ΑΠΟΦΑΣΙΖΟΥΝ : Άρθρο 1

Η απόφαση 90/414/ΕΚΑΧ τροποποιείται ως εξής :

1 . Προστίθεται το παράρτημα που περιέχεται στην παρούσα απόφαση .

2 . Το άρθρο 3 αντικαθίσταται από το ακόλουθο κείμενο :

"Άρθρο 3

1 . Το άρθρο 1 σημείο 2 και το άρθρο 2 σημείο 2 δεν εφαρμόζονται στα προϊόντα που απαριθμούνται στο παράρτημα .

2 . Το άρθρο 1 σημείο 1 και το άρθρο 2 σημείο 1 δεν εφαρμόζονται :

α ) στα προϊόντα που αναφέρονται στο άρθρο 1 σημείο 1, καταγωγής ή προέλευσης Ιράκ ή Κουβέιτ, τα οποία έχουν εξαχθεί πριν από τις 7 Αυγούστου 1991 -

β ) στα προϊόντα, καταγωγής Ιράκ, η εισαγωγή των οποίων έχει εγκριθεί, σύμφωνα με την παράγραφο 23 του ψηφίσματος 687 ( 1991 ) του Συμβουλίου Ασφαλείας των Ηνωμένων Εθνών, από την επιτροπή η οποία συγκροτήθηκε με το ψήφισμα 661 ( 1990 ) του Συμβουλίου Ασφαλείας .

3 . α ) Οι εισαγωγές των προϊόντων της παραγράφου 2 στοιχείο β ) υπόκεινται σε προηγούμενη έγκριση εισαγωγής που εκδίδεται από τις αρμόδιες αρχές των κρατών μελών .

β ) Οι εξαγωγές των προϊόντων που αναφέρονται στο παράρτημα υπόκεινται σε προηγούμενη έγκριση εξαγωγής που εκδίδεται από τις αρμόδιες αρχές των κρατών μελών ." Άρθρο 2 Το άρθρο 1 της παρούσας απόφασης εφαρμόζεται από τις 3 Απριλίου 1991 . Άρθρο 3

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων . Βρυξέλλες, 21 Μαΐου 1991 . Ο Πρόεδρος

R . STEICHEN ( 1 ) ΕΕ αριθ . L 213 της 9 . 8 . 1990, σ . 3 . ( 2 ) ΕΕ αριθ . L 60 της 7 . 3 . 1991, σ . 15 .

ΠΑΡΑΡΤΗΜΑ

"ΠΑΡΑΡΤΗΜΑ

Προϊόντα που αναφέρονται στο άρθρο 3

Υλικά και προμήθειες πρώτης ανάγκης για τον άμαχο πληθυσμό, τα οποία έχει εγκρίνει η επιτροπή του Συμβουλίου Ασφαλείας, η οποία συγκροτήθηκε με το ψήφισμα 661 ( 1990 ) του Συμβουλίου Ασφαλείας των Ηνωμένων Εθνών στα πλαίσια της απλουστευμένης και συνοπτικής "άνευ αντιρρήσεως" διαδικασίας, κατά το ψήφισμα 687 ( 1991 ) του Συμβουλίου Ασφαλείας των Ηνωμένων Εθνών ."
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 28ης Ιουνίου 1991 για την παράταση της απόφασης 86/284/ΕΟΚ σχετικά με το καθεστώς συναλλαγών μεταξύ της Κοινότητας και των συνδεδεμένων υπερποντίων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα ( 91/313/ΕΚΑΧ )

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας ότι οι διατάξεις που εφαρμόζονται στα πλαίσια της απόφασης 86/284/ΕΟΚ ( 1 ), όπως παρατάθηκε με τις αποφάσεις 90 /147/ΕΟΚ ( 2 ) και 90/111/ΕΟΚ ( 3 ), πρέπει να συνεχίσουν να ισχύουν έως ότου αρχίσει να ισχύει νέα απόφαση, η οποία όμως, για ουσιαστικούς λόγους, δεν μπορεί να εκδοθεί μέχρι τις 30 Ιουνίου 1991, αλλά όχι αργότερα από τις 31 Ιουλίου 1991 -

σε συμφωνία με την Επιτροπή,

ΑΠΟΦΑΣΙΖΟΥΝ :

Άρθρο 1

Στο άρθρο 7 της απόφασης 86/284/ΕΟΚ, η ημερομηνία "30 Ιουνίου 1991" αντικαθίσταται από "την ημερομηνία ενάρξεως ισχύος της νέας απόφασης σχετικά με το καθεστώς συναλλαγών μεταξύ της Κοινότητας και των συνδεδεμένων υπερποντίων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα, αλλά όχι αργότερα από τις 31 Ιουνίου 1991 ".

Άρθρο 2

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων .

Εφαρμόζεται από την 1η Ιουλίου 1991 . Βρυξέλλες, 28 Ιουνίου 1991 . Για το Συμβούλιο

Ο Πρόεδρος

J . F . POOS

( 1 ) ΕΕ αριθ . L 175 της 1 . 7 . 1986, σ . 111 . ( 2 ) ΕΕ αριθ . L 84 της 30 . 3 . 1990, σ . 109 . ( 3 ) ΕΕ αριθ . L 58 της 5 . 3 . 1991, σ . 28 .
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 15ης Ιουλίου 1991 σχετικά με το άνοιγμα ατελούς δασμολογικής ποσόστωσης για πλατέα προϊόντα έλασης από τους λεγόμενους "μαγνητικούς" πυριτιούχους χάλυβες ( 91/380/ΕΚΑΧ )

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

ΑΠΟΦΑΣΙΖΟΥΝ :

Άρθρο μόνο

Για την περίοδο από 1ης Ιουλίου 1991 έως 30 Ιουνίου 1992, μπορεί να χορηγηθεί υπέρ της Μπενελούξ, όσον αφορά τις εισαγωγές από τρίτες χώρες, ατελής δασμολογική ποσόστωση 300 τόνων για πλατέα προϊόντα έλασης από τους λεγόμενους "μαγνητικούς" πυριτιούχους χάλυβες, των κωδικών ΣΟ ex 7225 10 91, ( ελασματοποιημενα εν ψυχρώ ) και ex 7226 10 30 ( πλατέα προϊόντα έλασης από τους λεγόμενους "μαγνητικούς" πυριτιούχους χάλυβες ), με προσανατολισμένους κόκκους, με πλάτος που υπερβαίνει τα 500 mm ή με πλάτος 600 mm ή περισσότερο και πάχος μέχρι 0,23 mm, και τα οποία έχουν ονομαστική απώλεια λόγω μαγνητικής αναστροφής το πολύ 0,8 W/kg υπολογιζόμενη με τη μέθοδο Epstein με ρεύμα συχνότητας H3 και μαγνητική επαγωγή 1,7 Tesla . Βρυξέλλες, 15 Ιουλίου 1991 . Ο Πρόεδρος

P . BUKMAN
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 15ης Ιουλίου 1991 σχετικά με το άνοιγμα ατελούς δασμολογικής ποσόστωσης για χοντρόσυρμα ειδικό για την κατασκευή ελατηρίων βαλβίδων ( 91/381/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

ΑΠΟΦΑΣΙΖΟΥΝ :

Άρθρο μόνο

Για την περίοδο από 1ης Ιουλίου 1991 έως 30 Ιουνίου 1992, μπορεί να χορηγηθεί υπέρ της Γαλλίας, της Μπενελούξ και της Γερμανίας, όσον αφορά τις εισαγωγές από τρίτες χώρες, ατελής δασμολογική ποσόστωση 1 430, 1 380 και 1 200 τόνων, αντιστοίχως, για χοντρόσυρμα ειδικό για την κατασκευή ελατηρίων βαλβίδων, διαμέτρου 5,5 mm ή περισσότερο αλλά που δεν υπερβαίνει τα 13 mm, των κωδικών ΣΟ ex 7213 50 00 και ex 7227 90 80 . Βρυξέλλες, 15 Ιουλίου 1991 . Ο Πρόεδρος

P . BUKMAN
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΛΘΟΝΤΩΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 6ης Σεπτεμβρίου 1991 για την παράταση της απόφασης 86/284/ΕΚΑΧ σχετικά με το καθεστώς των συναλλαγών μεταξύ της Κοινότητας και των συνδεδεμένων υπερποντίων χωρών και εδαφών όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα (91/476/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι οι αντιπρόσωποι των κυβερνήσεων των κρατών μελών, που συνήλθαν στα πλαίσια του Συμβουλίου, εξέδωσαν στις 25 Ιουλίου 1991 νέα απόφαση ΕΚΑΧ σχετικά με το καθεστώς των συναλλαγών μεταξύ της Κοινότητας και των συνδεδεμένων υπερποντίων χωρών και εδαφών όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα-

ότι, μέχρις ότου τεθεί σε ισχύ η νέα αυτή απόφαση η οποία, εξαιτίας γλωσσικών και τεχνικών δυσκολιών, δεν μπόρεσε να δημοσιευθεί πριν από τις 31 Ιουλίου 1991, είναι σκόπιμο να διατηρηθούν σε ισχύ, μέχρις ότου τεθεί σε ισχύ η νέα απόφαση, οι διατάξεις που εφαρμόζονται στα πλαίσια της απόφασης 86/284/ΕΚΑΧ (1), η ισχύς της οποίας παρατάθηκε με τις αποφάσεις 90/147/ΕΚΑΧ (2), 91/111/ΕΚΑΧ (3) και 91/313/ΕΚΑΧ (4),

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Στο άρθρο 7 της απόφασης 86/284/ΕΚΑΧ, οι όροι "την ημερομηνία ενάρξεως ισχύος της νέας απόφασης σχετικά με το καθεστώς συναλλαγών μεταξύ της Κοινότητας και των συνδεδεμένων υπερποντίων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα, αλλά όχι αργότερα από τις 31 Ιουλίου 1991" αντικαθίστανται από τους όρους "την ημερομηνία ενάρξεως ισχύος της νέας απόφασης σχετικά με το καθεστώς συναλλαγών μεταξύ της Κοινότητας και των συνδεδεμένων υπερποντίων χωρών και εδαφών, όσον αφορά τα προϊόντα που υπάγονται στην Ευρωπαϊκή Κοινότητα Άνθρακα και Χάλυβα".

Άρθρο 2

Η παρούσα απόφαση αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1991. Βρυξέλλες, 6 Σεπτεμβρίου 1991. Ο Πρόεδρος

H. VAN DEN BROEK

(1) ΕΕ αριθ. L 175 της 1. 7. 1986, σ. 111. (2) ΕΕ αριθ. L 84 της 30. 3. 1990, σ. 109. (3) ΕΕ αριθ. L 58 της 5. 3. 1991, σ. 28. (4) ΕΕ αριθ. L 170 της 29. 6. 1991, σ. 14.
10.10.91 ΕπίσημηΕφημερίδατωνΕυρωπαϊκώνΚοινοτήτων Αριθ.L282/29
II
(Πράξειςγιατηνισχύτωνοποίωνδεναπαιτείταιδημοσίευση)
ΣΥΝΔΙΑΣΚΕΨΗ ΤΩΝΑΝΤΙΠΡΟΣΩΠΩΝ ΤΩΝΚΥΒΕΡΝΗΣΕΩΝ
ΤΩΝΚΡΑΤΩΝΜΕΛΩΝ
ΑΠΟΦΑΣΗ
ΤΩΝΑΝΤΙΠΡΟΣΩΠΩΝ ΤΩΝΚΥΒΕΡΝΗΣΕΩΝ
ΤΩΝΚΡΑΤΩΝΜΕΛΩΝΤΩΝΕΥΡΩΠΑΪΚΩΝ ΚΟΙΝΟΤΉΤΩΝ
της25ηςΣεπτεμβρίου1991
γιατοδιορισμόδικαστώνκαιγενικώνεισαγγελέωνστοΔικαστήριο
(91/517/EKAX,ΕΟΚ,Ευρατόμ)
ΑΠΟΦΑΣΙΖΟΥΝ :
Άρθρομόνο
1.ΔιορίζονταιδικαστέςστοΔικαστήριο,γιατηνπερίοδο
απότις7Οκτωβρίου1991έωςκαιτις6Οκτωβρίου1997:
oκύριοςOleDue
oκύριοςRenéJoliet
oκύριοςΚωνσταντίνος Κακούρης
oκύριοςJohnMurray
oκύριοςGilCarlosRodriguezIglesias
oκύριοςFernandSchockweiler .
2.ΔιορίζονταιγενικοίεισαγγελείςτουΔικαστηρίου ,για
τηνπερίοδοαπότις7Οκτωβρίου1991έωςκαιτις6Οκτω­
βρίου1997:
oκύριοςClausGulmann
oκύριοςFrancisJacobs
oκύριοςCariOttoLenz.
Βρυξέλλες25Σεπτεμβρίου 1991.ΟΙΑΝΤΙΠΡΟΣΩΠΟΙ ΤΩΝΚΥΒΕΡΝΗΣΕΩΝ ΤΩΝΚΡΑΤΩΝ
ΜΕΛΩΝΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΚοινότητας
ΆνθρακακαιΧάλυβα,καιιδίωςτοάρθρο32β,
τησυνθήκηγιατηνίδρυσητηςΕυρωπαϊκήςΟικονομικής
Κοινότητας,καιιδίωςτοάρθρο167,
τησυνθήκηγιατηνίδρυσητηςΕυρωπαϊκήςΚοινότητας
ΑτομικήςΕνέργειαςκαιιδίωςτοάρθρο139,
Εκτιμώντας :
ότιηθητείατωνκυρίωνOleDue,RenéJoliet,Κωνσταντίνου
Κακούρη,ThomasFrancisO'Higgins,GilCarlosRodriguez
IglesiasκαιFernandSchockweiler,δικαστώντουΔικαστηρίου ,
καθώςκαιτωνκυρίωνFrancisJacobs,CariOttoLenzκαιJean
Mischo,γενικώνεισαγγελέωντουίδιουΔικαστηρίου ,λήγει
στις6Οκτωβρίου1991-
ότιπρέπειναγίνειμερικήανανέωσητουΔικαστηρίουγια
τηνπερίοδοαπότις7Οκτωβρίου1991έωςκαιτις6Οκτω­
βρίου1997,ΟΠρόεδρος
Ρ.C.ΝΙΕΜΑΝ
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 11ης Νοεμβρίου 1991 με την οποία διαγράφεται η Γιουγκοσλαβία από τον πίνακα των δικαιούχων του κοινοτικού καθεστώτος γενικευμένων δασμολογικών προτιμήσεων για το 1991 (91/589/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι η έκκληση που απηύθυνε η Ευρωπαϊκή Κοινότητα και τα κράτη μέλη, που συνήλθαν στα πλαίσια της Ευρωπαϊκής Πολιτικής Συνεργασίας, στις 6 Οκτωβρίου 1991, στο Haarzuilens, για την τήρηση της συμφωνίας καταπαύσεως του πυρός που επετεύχθη στις 4 Οκτωβρίου 1991 στη Χάγη, δεν εισακούστηκε-

ότι η επικρατούσα κατάσταση στη Γιουγκοσλαβία δεν επιτρέπει πλέον τη διατήρηση της χώρας αυτής στον πίνακα των δικαιούχων γενικευμένων δασμολογικών προτιμήσεων,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η λέξη "Γιουγκοσλαβία" διαγράφεται από τον πίνακα του παραρτήματος της απόφασης 90/672/ΕΚΑΧ (1).

Άρθρο 2

Το άρθρο 1 δεν εφαρμόζεται στα προϊόντα, καταγωγής Γιουγκοσλαβίας, που εισάγονται στην Κοινότητα πριν από την ημερομηνία ενάρξεως ισχύος της παρούσας απόφασης.

Άρθρο 3

Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 11 Νοεμβρίου 1991.

Ο Πρόεδρος

H. J. SIMONS

(1) ΕΕ αριθ. L 370 της 31. 12. 1990, σ. 133.
ΑΠΟΦΑΣΗ ΤΟΥ ΣΥΜΒΟΥΛΙΟΥ ΚΑΙ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 11ης Νοεμβρίου 1991 περί αναστολής της εφαρμογής των συμφωνιών μεταξύ της Ευρωπαϊκής Κοινότητας, των κρατών μελών και της Ομοσπονδιακής Σοσιαλιστικής Δημοκρατίας της Γιουγκοσλαβίας (91/586/ΕΚΑΧ, ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΚΑΙ ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Εκτιμώντας:

ότι η Ευρωπαϊκή Κοινότητα και τα κράτη μέλη έχουν συνάψει με την Ομοσπονδιακή Σοσιαλιστική Δημοκρατία της Γιουγκοσλαβίας συμφωνία συνεργασίας και συναφή πρωτόκολλα και πράξεις, καθώς και συμφωνία για τα προϊόντα ΕΚΑΧ-

ότι, στις δηλώσεις τους στις 5 και 28 Οκτωβρίου 1991, η Ευρωπαϊκή Κοινότητα και τα κράτη μέλη, που συνήλθαν στο πλαίσια της Ευρωπαϊκής Πολιτικής Συνεργασίας, διαπίστωσαν την κρίση στη Γιουγκοσλαβία και ότι το Συμβούλιο Ασφαλείας των Ηνωμένων Εθνών, στο ψήφισμα 713 (1991), εξέφρασε την ανησυχία μήπως η παράταση της κατάστασης αυτής αποτελεί απειλή κατά της διεθνούς ειρήνης και ασφαλείας-

ότι η συνέχιση των εχθροπραξιών και οι συνέπειές τους στις οικονομικές και εμπορικές σχέσεις, τόσο μεταξύ των Δημοκρατιών της Γιουγκοσλαβίας όσο και με την Κοινότητα, αποτελούν ριζική τροποποίηση των όρων υπό τους οποίους συνήφθησαν η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομοσπονδιακής Σοσιαλιστικής Δημοκρατίας της Γιουγκοσλαβίας (1) και τα πρωτόκολλα, καθώς και η συμφωνία που αφορά την Ευρωπαϊκή Κοινότητα Άνθρακα και Χάλυβα- ότι θέτουν υπό αμφισβήτηση την εφαρμογή τους-

ότι η έκκληση που απηύθυναν η Ευρωπαϊκή Κοινότητα και τα κράτη μέλη, που συνήλθαν στα πλαίσια της Ευρωπαϊκής Πολιτικής Συνεργασίας, στις 6 Οκτωβρίου 1991, στο Haarzuilens, για την τήρηση της συμφωνίας καταπαύσεως του πυρός, η οποία επετεύχθη στις 4 Οκτωβρίου 1991 στη Χάγη, δεν εισακούστηκε-

ότι, στη δήλωση της 6ης Οκτωβρίου 1991, η Ευρωπαϊκή Κοινότητα και τα κράτη μέλη, που συνήλθαν στα πλαίσια της Ευρωπαϊκής Πολιτικής Συνεργασίας, ανήγγειλαν την απόφασή τους να τερματίσουν τις συμφωνίες μεταξύ της Κοινότητας και της Γιουγκοσλαβίας, σε περίπτωση που δεν τηρηθεί η συμφωνία που επετεύχθη στη Χάγη στις 4 Οκτωβρίου 1991 μεταξύ των συγκρουομένων μερών, παρουσία του Προέδρου του Συμβουλίου των Ευρωπαϊκών Κοινοτήτων και του Προέδρου της Διάσκεψης για τη Γιουγκοσλαβία-

ότι η Κοινότητα άρχισε τις αναγκαίες διαδικασίες για την καταγγελία των ανωτέρω συμφωνιών,

Μετά από σύσταση της Επιτροπής,

ΑΠΟΦΑΣΙΖΟΥΝ:

1. Η εφαρμογή των ανωτέρω συμφωνιών αναστέλλεται με αποτελέσματα που ισχύουν αμέσως.

2. Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.

Βρυξέλλες, 11 Νοεμβρίου 1991.

Ο Πρόεδρος

H. J. SIMONS

(1) ΕΕ αριθ. L 41 της 14. 2. 1983, σ. 1.
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 3ης Δεκεμβρίου 1991 για την παράταση, κατά το έτος 1992, της εφαρμογής των αποφάσεων 90/672/ΕΚΑΧ και 90/673/ΕΚΑΧ περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα προϊόντα σιδήρου και χάλυβα καταγωγής αναπτυσσόμενων χωρών (91/634/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, ΣΥΝΕΛΘΟΝΤΕΣ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Οι διατάξεις των αποφάσεων 90/672/ΕΚΑΧ (1) και 90/673/ΕΚΑΧ (2) για την εφαρμογή γενικευμένων δασμολογικών προτιμήσεων σε ορισμένα προϊόντα σιδήρου και χάλυβα καταγωγής αναπτυσσομένων χωρών, εφαρμόζονται, τηρουμένων των αναλογιών, για την περίοδο από 1ης Ιανουαρίου 1992 μέχρι τις 31 Δεκεμβρίου 1992.

Οι αναφορές σε συγκεκριμένες ημερομηνίες των ετών 1990 ή 1991 θεωρούνται ως αναφορές σε ημερομηνίες των ετών 1991 και 1992 αντίστοιχα.

Άρθρο 2

Οι τεχνικής φύσεως τροποποιήσεις του παραρτήματος της απόφασης 90/672/ΕΚΑΧ περιλαμβάνονται στο παράρτημα της παρούσας απόφασης.

Άρθρο 3

Η παρούσα απόφαση αρχίζει να ισχύει την 1η Ιανουαρίου 1992. Βρυξέλλες, 3 Δεκεμβρίου 1991. Ο Πρόεδρος

B. de VRIES

(1) ΕΕ αριθ. L 370 της 31. 12. 1990, σ. 133. (2) ΕΕ αριθ. L 370 της 31. 12. 1990, σ. 151.

ΠΑΡΑΡΤΗΜΑ

Τροποποίηση του παραρτήματος Ι της απόφασης 90/672/ΕΚΑΧ

Παράρτημα Ι, στήλη (2), αύξων αριθμός 60.00050:

αντί: "7210 70 21

7210 70 29", διάβαζε: "7210 70 31

7210 70 39".
ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ της 11ης Νοεμβρίου 1991 περί καταγγελίας της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ομοσπονδιακής Σοσιαλιστικής Δημοκρατίας της Γιουγκοσλαβίας (91/587/ΕΚΑΧ)

ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ, ΠΟΥ ΣΥΝΗΛΘΑΝ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,

Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

Εκτιμώντας:

ότι, σύμφωνα με το άρθρο 15 της συμφωνίας μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ομοσπονδιακής Σοσιαλιστικής Δημοκρατίας της Γιουγκοσλαβίας (1), κάθε συμβαλλόμενο μέρος μπορεί να καταγγείλει τη συμφωνία με κοινοποίηση προς το άλλο συμβαλλόμενο μέρος-

ότι η επικρατούσα κατάσταση στη Γιουγκοσλαβία δεν επιτρέπει πλέον τη διατήρηση της προαναφερόμενης συμφωνίας και των συναφών πράξεων,

Σε συμφωνία με την Επιτροπή,

ΑΠΟΦΑΣΙΖΟΥΝ:

Άρθρο 1

Η συμφωνία μεταξύ των κρατών μελών της Ευρωπαϊκής Κοινότητας Άνθρακα και Χάλυβα και της Ομοσπονδιακής Σοσιαλιστικής Δημοκρατίας της Γιουγκοσλαβίας καθώς και όλες οι συναφείς πράξεις, καταγγέλλονται.

Άρθρο 2

Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων και κοινοποιείται από τον Πρόεδρο του Συμβουλίου στην Ομοσπονδιακή Σοσιαλιστική Δημοκρατία της Γιουγκοσλαβίας.

Παράγει αποτελέσματα από την ημέρα της δημοσίευσής της.

Βρυξέλλες, 11 Νοεμβρίου 1991.

Ο Πρόεδρος

H. J. SIMONS

(1) ΕΕ αριθ. L 41 της 14. 2. 1983, σ. 113.
/* Διορθωτικό με τα στοιχεία δημοσίευσης έχει δημοσιευθεί για την (τις) παρακάτω γλώσσα (-ες):

ΔΑΝΙΚΗ ΓΕΡΜΑΝΙΚΗ ΑΓΓΛΙΚΗ ΙΣΠΑΝΙΚΗ ΓΑΛΛΙΚΗ ΟΛΛΑΝΔΙΚΗ ΠΟΡΤΟΓΑΛΙΚΗ

Αναζητήστε την (τις) ενλόγω γλωσσική (-ές) έκδοση (εκδόσεις) της CELEX ή τη σελίδα της ΕΕΕΚ που αναφέρεται στη (στις) γλώσσα (-ες) αυτή (-ές).

Rectother52 */
Διορθωτικό στην απόφαση 90/682/ΕΚΑΧ των αντιπροσώπων των κυβερνήσεων των κρατών μελών, συνελθόντων στα πλαίσια του Συμβουλίου της 21ης Δεκεμβρίου 1990 για τον καθορισμό ετησίων οροφών και κοινοτικής επιτήρησης για τις εισαγωγές ορισμένων προϊόντων που υπάγονται στη συνθήκη ΕΚΑΧ, καταγωγής Γιουγκοσλαβίας (1991) (Επίσημη Εφημερίδα των Ευρωπαϊκών Κοινοτήτων αριθ. L 376 της 31ης Δεκεμβρίου 1990)

Σελίδα 33, υποσημείωση (1):

Η υποσημείωση (1) αντικαθίσταται από το ακόλουθο κείμενο:

«(1) Με πάχος που δεν υπερβαίνει τα 3 mm.»

Σελίδα 34, υποσημείωση (1):

Η υποσημείωση (1) διαγράφεται.